Francis Younghusband

Francis Edward Younghusband (1863–1942) oli brittiläinen Aasian-tutkija ja upseeri. Hän matkasi vuodesta 1886 lähtien laajasti Keski-Aasiassa. Vuosina 1903 ja 1904 tapahtunut, Younghusbandin ja kenraali Macdonaldin johtama Tiibetiin suuntautunut brittiläinen sotilasretkikunta eteni ensimmäisenä Lhasaan. Younghusband teki myös matkoja Mantšuriaan ja Gobiin. Vuonna 1904 Younghusband pakotti Tiibetin hallituksen perustamaan kaksi kauppapaikkaa brittejä varten. Vuosina 1904–1906 Younghusband oli Ison-Britannian komissaari Tiibetissä.

Lähteet 

Brittiläiset tutkimusmatkailijat
Brittiläiset sotilaat
Vuonna 1863 syntyneet
Vuonna 1942 kuolleet